wannaphong/clean_thaiwikipedia huggingface dataset:
# พื้นที่ช่วงโค้ง
thumb|260px|ศิลปะทรงกลมภาพนูนโดยอันเดรอา เดลลา รอบเบีย ระหว่างพื้นที่ช่วงโค้งที่หน้าโรงพยาบาลที่ปิสโตยาในอิตาลี
พื้นที่ช่วงโค้ง  คือพื้นที่ระหว่างโค้งสองโค้งหรือระหว่างโค้งที่อยู่ในกรอบสี่เหลี่ยม

ความหมายของพื้นที่ช่วงโค้งมีด้วยกันสี่หรือห้าความหมายที่เป็นที่ยอมรับกันในด้านสถาปัตยกรรมและประวัติศาสตร์ศิลป์วิทยา ส่วนใหญ่แล้วจะหมายถึงพื้นที่ระหว่างทรงโค้งที่อยู่ภายในกรอบสี่เหลี่ยม  -  เช่นพื้นที่ระหว่างโค้งของซุ้มและกรอบบัวสี่เหลี่ยมรอบนอก หรือช่องผนังที่ล้อมเป็นกรอบโดยซุ้มโค้งในอาร์เคด หรือช่องว่างรอบแป้นกลมหรือรีที่อยู่ในกรอบสี่เหลี่ยม นอกจากนั้นก็ยังหมายถึงช่องใต้บันไดตลอดตัวบันไดภายในที่อยู่อาศัยที่มักจะใช้เป็นที่เก็บของ
# งูเก็งกอง
งูเก็งกอง  เป็นภาพยนตร์เขมรมหากาพย์แห่งความรัก เกี่ยวกับธิดางู ออกฉายในปี พ.ศ. 2513 นำแสดงโดยดี เศวตและเจีย ยุทธร กำกับโดยเตีย ลิมกุน ภาพยนตร์ประสบความสำเร็จอย่างมากในกัมพูชา รวมถึงในประเทศเพื่อนบ้านอย่างประเทศไทย ยังมีภาคต่อ ภาค 2 ที่ได้อรัญญา นามวงศ์นำแสดงคู่กับ เจียร ยุทธร ดาราเขมร หลังจากนั้นในปี พ.ศ. 2544 ยังมีการนำมาทำใหม่กำกับโดย ไฟท์ สำอาง นำแสดงโดยวินัย ไกรบุตรและปิค จัน บรมัยงูเกงกอง pantip.com

 เนื้อเรื่อง 
งูเก็งกอง สร้างมาจากนิทานพื้นบ้านของเขมร เป็นเรื่องของหญิงสาวที่ชื่อ โสรยา ที่เกิดมาผิดปกติที่ผมบนศีรษะเป็นงูเลื้อยไปมาดูน่ากลัวเหมือนกอร์กอนหรือเมดูซ่า ในเทพปกรณัมกรีก เมื่อเติบโตขึ้นมาเธอได้พบกับชีปะขาว ซึ่งได้มอบแหวนวิเศษให้แก่เธอ เมื่อเธอสวมใส่แหวนนี้แล้วเส้นผมงูทั้งหมดจะกลายเป็นผมธรรมดาเหมือนคนทั่วไป แต่พรวิเศษนี้จะหายไปเมื่อเธอได้สูญเสียพรหมจรรย์ และเมื่อนั้นเธอจะกลายเป็นงูตลอดไป

วันหนึ่ง โสรยาได้ช่วยชีวิตเวหา ชายหนุ่มคนหนึ่งที่พลัดตกน้ำตก ทั้งคู่ผูกใจรักกัน แต่โสรยาก็ถูกตามรังควาญจากราณี หญิงคู่หมั้นของเวหา ท้ายที่สุดเธอก็เป็นต้นเหตุให้ชีปะขาวต้องตาย

 ความสำเร็จ 
งูเก็งกองได้ออกฉายด้วยความสำเร็จอย่างมากอันเป็นยุคที่ภาพยนตร์กัมพูชากำลังรุ่งเรือง โดยเฉพาะในประเทศไทยได้ถูกนำเข้ามาฉายจากนายหน้าภาพยนตร์ภูธร จนมีการสร้างต่อในภาค 2 ที่มีอรัญญา นามวงศ์ นักแสดงชาวไทยร่วมแสดงด้วย โดยนักแสดงและผู้สร้างชุดเดิม และในปี พ.ศ. 2544 ก็ได้มีการสร้างใหม่ นำแสดงโดย วินัย ไกรบุตร และปิค จัน บรมัย และถูกสร้างอีกครั้งในปี พ.ศ. 2560 เป็นละครโทรทัศน์ของกัมพูชา จากการได้รับแรงบันดาลใจจากละครโทรทัศน์ของไทยเรื่องนาคี ที่กำลังได้รับความนิยมอยู่ในกัมพูชาขณะนั้นหน้า 4 ตะลุยกองทัพ/บทนำ-ทัศนะวิจารณ์. งูเก็งกอง นาคี และสีหนุ. "มนุษย์สองหน้า" โดย แคน สาริกา. คมชัดลึกปีที่ 16 ฉบับที่ 5570: วันพฤหัสบดีที่ 19 มกราคม พ.ศ. 2560
# ไม่มีสวรรค์สำหรับคุณ
ไม่มีสวรรค์สำหรับคุณ เป็นภาพยนตร์ไทย ระบบ 35 มม.สโคป สีอีสต์แมน ออกฉายเมื่อวันที่ 2 พฤศจิกายน พ.ศ. 2516 ที่ศาลาเฉลิมกรุง กำกับการแสดงโดย  ปริญญา ลีละศร นำแสดงโดย นาท ภูวนัย, ภัทราวดี ศรีไตรรัตน์ (เรื่องแรก), ภาวนา ชนะจิต, กำธร สุวรรณปิยะศิริ และ สุพรรณ บูรณะพิมพ์ ภาพยนตร์เรื่องนี้ ได้รับรางวัลตุ๊กตาทอง ปี พ.ศ. 2517 สาขาผู้แสดงนำชายยอดเยี่ยม  นาท ภูวนัย   ผู้แสดงนำหญิงยอดเยี่ยม  ภัทราวดี ศรีไตรรัตน์  และออกแบบเครื่องแต่งกายยอดเยี่ยม 

ฉบับละครโทรทัศน์ ทางช่อง 7 สร้างโดย กันตนา กำกับการแสดงโดย เริงศิริ ลิมอักษร นำแสดงโดย วิศรุต เกษประสิทธิ์, พนารัตน์ พิสุทธิศักดิ์ บุนนาค และ เนาวรัตน์ ยุกตะนันท์ หลังจากนั้นไม่นานช่อง 3 สร้างใหม่ โดย ทีวีซีน นำแสดงโดย มยุรา ธนะบุตรและ พีท ทองเจือกำกับการแสดงโดย สุประวัติ ปัทมสูท และกำกับรายการโทรทัศน์โดย พงศ์ศักดิ์ (ราเชน) นาคพงศ์ "10 ปี ไท เอนเตอร์เทนเม้นท์", นิตยสารอานนท์ ฉบับธันวาคม 2536-มกราคม 2537 หน้า 110

 นักแสดงนำ
 รูปแบบการนำเสนอ  กาย  เอื้อยทอง  น้องหญิง ภาพยนตร์ พ.ศ. 2516  นาท ภูวนัย  ภัทราวดี ศรีไตรรัตน์  ภาวนา ชนะจิต    ละครโทรทัศน์ พ.ศ. 2529 - 30  วิศรุต เกษประสิทธิ์  พนารัตน์ พิสุทธิศักดิ์ บุนนาค  เนาวรัตน์ ยุกตะนันท์  ละครโทรทัศน์ พ.ศ. 2537  พีท ทองเจือ  มยุรา ธนะบุตร  สลักจิต ดลมินทร์
# วูกี
วูกี  เป็นชื่อเผ่าพันธุ์หนึ่งในเรื่องแต่งชุดสตาร์ วอร์ส ตัวละครชิวแบคคา เพื่อนสนิทของฮัน โซโล ซึ่งมีบทบาทสำคัญในภาพยนตร์ไตรภาคเดิม เป็นสมาชิกหนึ่งของเผ่าพันธุ์นี้

ชื่อวูกีแปลตามภาษาท้องถิ่นได้ว่าชาวต้นไม้ ลักษณะเฉพาะของเผ่าพันธุ์คือเป็นสิ่งมีชีวิตคล้ายมนุษย์ ยืนสองขา มีขนปกคลุมร่างกาย มีถิ่นอาศัยบนดาวเคราะห์คาชี้ก
 แหล่งข้อมูลอื่น 
 Wookiee ใน Wookieepedia: The Star Wars Wiki
# แม่นาคอเมริกา
แม่นาคอเมริกา เป็นภาพยนตร์ไทย ที่ออกฉายเมื่อวันที่ 5 ธันวาคม พ.ศ. 2518 กำกับโดยเล็ก กิติพราภรณ์ นำแสดงโดย กรุง ศรีวิไล, ลิซ่า ฟาริงเจอร์, เปียทิพย์ คุ้มวงศ์, มาลี เวชประเสริฐ และสีเทา ลงทุนกว่า 2 ล้านบาทในสมัยนั้น เป็นภาพยนตร์ที่ดัดแปลงเนื้อเรื่องจาก แม่นาค โดยมีเนื้อเรื่องเกี่ยวกับ โจนส์ แหม่มสาว (ลิซ่า ฟาริงเจอร์) ผู้ตกลงปลงใจกับทหารหนุ่มชาวไทย (กรุง ศรีวิไล)
# รหัสวินาศโลก
รหัสวินาศโลก (Knowing) เป็นภาพยนตร์แนววิทยาศาสตร์-หายนะ ออกฉายในวันที่ 20 มีนาคม พ.ศ. 2552 นำแสดงโดยนิโคลัส เคจ  เนื้อเรื่องเกี่ยวกับจอห์น(นิโคลัส เคจ)ที่ค้นพบรหัสลับตัวเลขซึ่งเขียนทำนายวันที่ ปี และตำแหน่งที่จะเกิดหายนะครั้งใหญ่ขึ้นในรอบ50ปี อาทิ เหตุการณ์แผ่นดินไหวในมหาสมุทรอินเดีย พ.ศ. 2547 เหตุการณ์วินาศกรรม 11 กันยายน พ.ศ. 2544 ซึ่งคำนายทั้งหมดถูกต้องและไม่มีข้อผิดพลาด จอห์นพบว่าเหลือเหตุการณ์หายนะอีกสามเหตุการณ์ ซึ่งเขาต้องหยุดยั้งไม่ให้มันเกิดขึ้น ในขณะเดียวกันโลกก็กำลังเผชิญกับความร้อนจากดวงอาทิตย์จอห์นพบว่าดวงอาทิตย์จะปล่อยพลังงานมหาศาลซึ่งจะเกิดเปลวไฟเผาโลกทั้งใบและจะไม่มีสิ่งมีชีวิตรอดพ้นจากเหตุการณ์นี้ไปได้ แต่ในคำนายซึ่งยังเขียนไม่จบกลับมีตัวเลขที่บ่งบอกสถานที่ที่จะทำให้เขารอดพ้นจากเหตุการณ์นี้ไปได้เขาจึงต้องพยายามค้นหาตัวเลขที่ยังเขียนไม่จบและหยุดยั้งไม่ให้หายนะทั้งสามเกิดขึ้นให้จงได้

ภาพยนตร์ใช้ทุนสร้างไป 50ล้านดอลลาร์สหรัฐและทำรายได้ทั่วโลกไปกว่า 183ล้านดอลลาร์สหรัฐ และมีฉากหายนะที่น่าจดจำทั้งสามฉาก คือ ฉากเครื่องบินตก ฉากรถไฟใต้ดินตกราง และฉากเปลวไฟจากดวงอาทิตย์เผาโลก ภาพยนตร์ได้รับคำวิจารณ์ทั้งในแง่บวกและลบ

 แหล่งข้อมูลอื่น
# ไดเมทิลฟอร์มาไมด์
ไดเมทิลฟอร์มาไมด์  เป็นสารประกอบอินทรีย์ที่มีสูตรเคมี (CH3)2NC(O)H ที่ใช้อักษรย่อ “DMF” (แต่บางครั้งอักษรย่อนี้ใช้กับ ไดเมทิลฟิวแรน) ของเหลวที่ปราศจากสีนี้ละลายได้ในน้ำและของเหลวอินทรีย์ส่วนใหญ่ ไดเมทิลฟอร์มาไมด์บริสุทธิ์จะไม่มีกลิ่น แต่ถ้าเป็นระดับที่ต่ำกว่าก็มักจะมีกลิ่นเหมือนปลาซึ่งมาจากไดเมทิลเอมีนที่ปนเปื้อนอยู่ ชื่อของสารมาจากฟอร์มาไมด์ชนิดหนึ่ง--เอไมด์ของกรดฟอร์มิก
# ศานติเทวะ
ศานติเทวะ (สันสกฤต: Śāntideva; ; ;) เป็นปราชญ์ชาวอินเดีย กวีและผู้แต่ง โพธิจรรยาอวตาร ว่าด้วยการปฏิบัติของพระโพธิสัตว์สิบบท ศานติเทวะมีวรรณะพราหมณ์ P. xl The Bodhicaryāvatāra By Śāntideva, Kate Crosby, Andrew Skilton 

ท่านยังถือเป็นหนึ่งใน 84 มหาสิทธิ์ และเป็นที่รู้จักในนาม ภุสุก (Bhusuku) 

  ประวัติ 
อดีตเจ้าชายผู้เสด็จหนีจากพิธีราชาภิเษก กลายมาเป็นพระภิกษุในมหาวิทยาลัยที่มีชื่อเสียงของอินเดียโบราณที่ชื่อว่า นาลันทา แต่ในระหว่างที่พำนักอยู่ที่นาลันทา ท่านได้ชื่อว่าเป็นพระที่เกียจคร้านที่สุด ได้แต่กิน นอน และขับถ่ายเท่านั้น จนพระภิกษุในมหาวิทยาลัยต้องการขับไล่ท่าน จึงได้คิดอุบายให้ท่านแสดงธรรมต่อหน้าสาธารณชนจำนวนมาก ด้วยคิดว่าเมื่อแสดงไม่ได้ ท่านจะได้จากไป แต่ตรงกันข้าม ศานติเทวะแสดงธรรมลึกซึ้งจากใจในหัวข้อ "โพธิจรรยาวตาร" โดยที่ไม่มีใครเคยได้สดับฟังมาก่อน ขณะแสดงธรรม หลายคนเห็นว่าเบื้องหน้าของท่านมีพระมัญชุศรี พระโพธิสัตว์แห่งปัญญาประทับอยู่ และเมื่อแสดงจนถึงบทที่ 9 ว่าด้วยปัญญา ท่านศานติเทวะกับพระมัญชุศรีในเบื้องหน้าของท่านก็ลอยขึ้นไปจากธรรมมาศน์ ลอยขึ้นจนหายไปจากโลกนี้
# โยนาห์
โยนาห์ (,) เป็นผู้เผยพระวจนะชาวยิวในคัมภีร์ฮีบรู เป็นชาวเมืองกัธเฮเฟอร์ในราชอาณาจักรอิสราเอลเหนือเมื่อราวศตวรรษที่ 8 ก่อนคริสตกาล โยนาห์เป็นบุคคลหลักในหนังสือโยนาห์ซึ่งเล่าเรื่องที่โยนาห์ไม่เต็มใจจะเดินทางไปประกาศคำพิพากษาของพระเจ้าไปยังเมืองนีนะเวห์ (อยู่ใกล้กับนครโมซูลในปัจจุบัน) ในจักรวรรดิอัสซีเรียใหม่ หลังโยนาห์ถูกกลืนเข้าท้องสัตว์ทะเลขนาดใหญ่  แล้วถูกคายออกไป โยนาห์ก็กลับไปกระทำพันธกิจของพระเจ้า
# เจนสัน บัตทัน
เจนสัน บัตทัน  เกิดเมื่อวันที่ 19 มกราคม ค.ศ. 1980 เป็นนักแข่งรถสูตรหนึ่งชาวอังกฤษ ปัจจุบันเซ็นสัญญากับ โวดาโฟน แม็กลาเรน เมอร์เซเดส และได้ตำแหน่งแชมป์โลกรถสูตรหนึ่งในปี 2009 ประเภทคนขับ เขาเริ่มเข้าแข่งขันรถสูตรหนึ่งในฤดูกาลปี 2000 บัตตันชนะการแข่งขันกรังด์ปรีซ์ครั้งในแรกในฮังการี เมื่อวันที่ 6 สิงหาคม ค.ศ. 2006 หลังการแข่งขัน 113 ครั้ง 

เดือนธันวาคม 2008 ทีมฮอนด้าที่เขาอยู่ได้ถอนตัวออกจากกีฬา เขาจึงไม่ได้แข่งขันในฤดูกาลปี 2009 จนกระทั่งโรส บราวน์ ซื้อขายหุ้นของบริษัทของทีมไปเมื่อเดือนกุมภาพันธ์ ค.ศ. 2009 เขาชนะการแข่งขัน 6 ใน 7 ของการแข่งขันฤดูกาลปี 2009 เทียบเท่าสถิติของสองนักแข่งอย่างมิคาเอล ชูมัคเกอร์และจิม คลาร์ก และในการแข่งขันบราซิลกรังด์ปรีซ์ เขามีคะแนนสะสมพอที่จะทำให้เป็นแชมเปียนโลก และยังทำให้ทีมบราวน์ จีพี  ได้ตำแหน่งแชมเปียนโลกประเภทผู้สร้าง ในการร่วมแข่งครั้งแรกนี้
# ลำดับพงศ์ของพระเยซู
ลำดับพงศ์ของพระเยซูพระคริสตธรรมคัมภีร์ ภาคพันธสัญญาใหม่ ฉบับ 1871 (ฉบับเรียงพิมพ์ 1998) มัทธิว 1:1  เป็นพงศาวลีวิทยาของพระเยซูซึ่งบันทึกไว้สองบทในพระวรสารสองฉบับคือ พระวรสารนักบุญมัทธิว 1:1–17Matthew 1:1–17 และ พระวรสารนักบุญลูกา 3:23–28Luke 3:23–28 ที่ลำดับย้อนจากพระเยซูไปถึงกษัตริย์ดาวิด

การลำดับพงศ์ในพระวรสารทั้งสองฉบับมีเนื้อหาแตกต่างกันโดยเฉพาะในเรื่องการสืบทางสายนักบุญโยเซฟซึ่งถือว่าเป็นบิดาของพระเยซูไปยังกษัตริย์เดวิด นักบุญมัทธิวเริ่มด้วยอับราฮัมและลำดับการสืบเชื้อสายทางกษัตริย์โซโลมอนพระราชโอรสของกษัตริย์เดวิด และข้ามไปหลายชั่วคน จนกระทั่งย้อนไปถึงอาดัมมนุษย์คนแรก

พระวรสารทั้งสองฉบับเห็นพ้องกันว่าพระเยซูมิได้เป็นบุตรของนักบุญโยเซฟแต่เป็นพระบุตรของพระเจ้าผู้ทรงถือกำเนิดจากพระแม่มารีย์ นอกไปจากการกล่าวเป็นนัยยะว่าพระแม่มารีย์สืบเชื้อสายมาทางกษัตริย์เดวิดแล้วก็ไม่มีหลักฐานในพระคัมภีร์เกี่ยวกับเชื้อสายของพระองค์นอกไปจากนั้น และหลักฐานอื่นๆ ที่บางชิ้นก็เป็นหลักฐานเก่ากล่าวถึงญาติสนิท และให้คำอธิบายถึงความแตกต่างระหว่างพระวรสารทั้งสองฉบับ

ความขัดแย้งของข้อมูลของพระวรสารทั้งสองฉบับสร้างความขัดแย้งให้แก่ผู้อ่านมาตั้งแต่สมัยโบราณมาแล้ว แต่นักวิชาการสมัยปัจจุบันมีความเห็นว่าการลำดับพงศ์ในพระวรสารดังกล่าวเป็นเพียงการจัดระบบทางเทววิทยามากกว่าที่จะเป็นความเป็นจริงทางประวัติศาสตร์ และมีการเสนอว่าโยเซฟมีบิดาสองคน คนหนึ่งเป็นบิดาตามกฎหมาย ส่วนนักวิชาการผู้อื่นมีความเห็นว่าพระวรสารฉบับหนึ่งบันทึกลำดับบรรพบุรุษของพระแม่มารีย์ไว้จริง
# เขม่าดำ
เขม่าดำ  เป็นสสารเกิดจากการเผาไหม้อย่างไม่สมบูรณ์ซึ่งผลิตภัณฑ์ปิโตรเลียม เป็นต้นว่า น้ำมันดินที่เกิดจากการแตกโมเลกุลด้วยสารเร่งปฏิกิริยา น้ำมันถ่านหิน น้ำมันดินจากการแตกโมเลกุลของเอทิลีน และน้ำมันพืช โดยจัดเป็นเขม่าไร้รูปร่างรูปแบบหนึ่ง
# วัดพุทธบูชา
วัดพุทธบูชา เป็นวัดราษฎร์ สร้างขึ้นเมื่อวันที่ 2 กรกฎาคม พ.ศ. 2497 โดยมี นายเล็ก และ นางทองคำ เหมือนโค้ว เป็นผู้ยกที่ดินถวายและดำเนินการสร้างวัด นายซุ่นลี้ ได้มาสร้างกุฏิและศาลาบำเพ็ญกุศลไว้ในระยะแรก พื้นที่ตั้งของวัดเป็นที่ราบลุ่ม แวดล้อมไปด้วยสวนและบ้านเรือนประชาชน มีคูคลองและถนนเข้าถึงวัด ภายในวัดแห่งนี้ มีปูชนียวัตถุที่สำคัญคือ พระพุทธชินราชจำลอง หน้าตักกว้าง 2.90 เมตร สร้างด้วยสำริด เป็นพระประธานในอุโบสถ ระหว่างวันขึ้น 1-3 ค่ำ เดือน 3 ของทุกปี จะจัดให้มีงานนมัสการประจำปี

พุทธบูชา
# แบบจำลองเอกภพสถิต
แนวคิดเกี่ยวกับ เอกภพสถิต หรือ เอกภพของไอน์สไตน์ เป็นหนึ่งในแนวคิดที่สนับสนุนว่า อวกาศไม่มีการขยายตัวหรือหดตัว แต่มีลักษณะที่คงที่อยู่เสมอ ครั้งหนึ่ง อัลเบิร์ต ไอน์สไตน์ เคยเสนอให้เพิ่มค่าคงที่จักรวาลเข้าไปในสมการในทฤษฎีสัมพัทธภาพทั่วไปของเขาเพื่อให้ได้แบบจำลองในลักษณะนี้ เป็นการชดเชยกับผลกระทบเชิงพลศาสตร์ที่เกิดจากแรงโน้มถ่วง อันจะทำให้เอกภพของสสารสามารถแตกสลายได้ แนวคิดนี้ถูกล้มล้างไปหลังจากที่ เอ็ดวิน ฮับเบิล ค้นพบว่าเอกภพมิได้มีลักษณะคงที่ แต่กำลังขยายตัว เนื่องจากฮับเบิลได้ค้นพบความสัมพันธ์ระหว่างการเคลื่อนไปทางแดงกับระยะห่างระหว่างดาว ซึ่งเป็นรากฐานในการพิจารณาการขยายตัวของอวกาศในวิทยาศาสตร์ยุคใหม่
# เจ้าหญิงเฟาซียะห์ ฟารุก แห่งอียิปต์
เจ้าหญิงเฟาซียะห์ ฟารุก แห่งอียิปต์ (อาหรับ: فوزية  Fawziya, ประสูติ 7 เมษายน ค.ศ. 1940 - สิ้นพระชนม์ 27 มกราคม ค.ศ. 2005) พระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์

 พระประวัติ 
เจ้าหญิงเฟาซียะห์ ฟารุก แห่งอียิปต์ ประสูติเมื่อวันที่ 7 เมษายน ค.ศ. 1940 เป็นพระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ โดยพระองค์มีพระเชษฐภคนี 1 พระองค์ และพระขนิษฐา 1 พระองค์ คือ เจ้าหญิงเฟริยาลแห่งอียิปต์ และเจ้าหญิงฟาดียะห์แห่งอียิปต์ โดยพระนามของพระองค์ เฟาซียะห์ มาจากพระนามของพระน้องนางในพระเจ้าฟารุกที่ 1 แห่งอียิปต์ คือเจ้าหญิงเฟาซียะห์แห่งอียิปต์ ซึ่งพระราชบิดามีความสนิทเสน่หา และพระน้องนางพระองค์นี้ทรงพระสิริโฉมจนถือว่าเป็นหนึ่งในสตรีที่สวยที่สุดในโลกในขณะนั้น และต่อมาได้เป็นพระมเหสีในพระเจ้าชาห์ โมฮัมหมัด เรซา ปาห์ลาวี โดยพระเจ้าฟารุกจึงได้นำพระนามของพระขนิษฐามาตั้งเป็นพระนามของพระราชธิดาพระองค์เอง)

 ชีวิตนอกอียิปต์ 
เมื่อเจ้าหญิงเฟาซียะห์มีพระชนมายุได้ 12 พรรษา พระราชบิดาของพระองค์ คือ พระเจ้าฟารุกที่ 1 แห่งอียิปต์ ถูกล้มล้างระบอบกษัตริย์ จากการปฏิวัติอียิปต์ ค.ศ. 1952 และถูกเนรเทศออกจากประเทศอียิปต์ โดยวันที่ 26 กรกฎาคม ค.ศ. 1952 โดยพระเจ้าฟารุกพร้อมด้วยพระเจ้าลูกเธอทั้ง 3 พระองค์ไปยังเมืองอเล็กซานเดรีย เพื่อที่จะอพยพไปยังกรุงโรม ประเทศอิตาลี และไม่ได้เสด็จนิวัตกลับมายังดินแดนมาตุภูมิอีกเลย

สองปีต่อมาหลังจากออกมาจากดินแดนอียิปต์ พระราชบิดาได้ส่งพระราชธิดาทั้ง 3 พระองค์ ไปศึกษายังโรงเรียนประจำที่ประเทศสวิตเซอร์แลนด์ ส่วนพระราชมารดาของเจ้าหญิงเฟาซียะห์คือ สมเด็จพระราชินีฟารีดา ได้เสด็จนิวัตยังอียิปต์ หลังจากการปฏิวัติในอีก 10 ปีต่อมา โดยก่อนหน้านั้นได้ลี้ภัยไปยังประเทศเลบานอน และประเทศสวิตเซอร์แลนด์ เพื่อมาอยู่ร่วมกันกับพระราชธิดาทั้ง 3 พระองค์

เมื่อเจ้าหญิงเฟาซียะห์ยังทรงพระเยาว์ พระองค์มีเป็นบุคคลที่มีความสนุกสนาน พระองค์เป็นคนที่มีพรสวรรค์ และมีความเป็นนักกีฬาอย่างสมบูรณ์ ใฝ่หาการเรียนรู้จากประสบการณ์ พระองค์จึงได้รับใบอนุญาตเป็นนักบินบนเครื่องบิน ด้วยพระองค์มีวัยวุฒิ และมีความเชี่ยวชาญ พระองค์จึงได้ตำแหน่งกัปตัน พระองค์สามารถตรัสเป็นภาษาต่างๆได้หลายภาษา เช่น ภาษาฝรั่งเศส, ภาษาอังกฤษ, ภาษาอิตาเลียน, ภาษาสเปน และพระองค์ยังมีความเชี่ยวชาญในภาษาอาหรับ พระองค์เป็นสตรีที่มีพระปรีชาสามารถสูง และเป็นสตรีที่มีความขยันขันแข็ง พระองค์มีความสามารถในการเป็นล่ามอยู่ในประเทศสวิตเซอร์แลนด์

 สิ้นพระชนม์ 
ในช่วงสุดท้ายของพระชนม์ชีพ เจ้าหญิงเฟาซียะห์ใช้เวลาอย่างจริงจังกับการยิงปืนอย่างมาก ท้ายที่สุดพระองค์มีอาการของโรคมัลติเพิลสเคลอโรซีส (multiple sclerosis) หรือ โรคเอ็มเอส (MS) ในปี ค.ศ. 1995 พระองค์ก็เป็นอัมพาตและล้มหมอนนอนเสื่อ เจ้าหญิงเฟริยาล พระภคินีจึงเข้ามาดูแลพระองค์จนถึงวาระสุดท้ายของชีวิต เจ้าหญิงเฟาซียะห์ ฟารุก แห่งอียิปต์ สิ้นพระชนม์เมื่อวันที่ 27 มกราคม ค.ศ. 2005

 พระราชตระกูล
# เจ้าหญิงเฟริยาลแห่งอียิปต์
เจ้าหญิงเฟริยาลแห่งอียิปต์ (อาหรับ:الأميرة فريال Feriyāl, ประสูติ 17 พฤศจิกายน ค.ศ. 1938 - สิ้นพระชนม์ 29 พฤศจิกายน ค.ศ. 2009Egyptian princess dead, says family friend  Deccan Chronicle. Retrieved on 29 November 2009.) พระราชธิดาพระองค์แรกในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ 

 พระประวัติ 
thumb|left|190px|เจ้าหญิงเฟริยาลพร้อมด้วยพระบิดา และพระมารดา
เจ้าหญิงเฟริยาลแห่งอียิปต์ ประสูติเมื่อวันที่ 17 พฤศจิกายน ค.ศ. 1938 พระองค์เป็นพระราชธิดาพระองค์แรกในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระองค์ประสูติกาล เมื่อพระเจ้าฟารุกมีพระชนมายุเพียง 18 พรรษา ส่วนสมเด็จพระราชินีฟารีดา พระราชมารดา มีพระชนมายุเพียง 17 พรรษา  โดยพระนาม เฟริยาล มาจากพระนามของพระปัยยิกาฝ่ายพระชนก (ย่าทวด) พระองค์มีพระขนิษฐาอีก 2 พระองค์ คือ เจ้าหญิงเฟาซียะห์ และเจ้าหญิงฟาดียะห์

พระราชบิดาทรงปรารถนาให้เจ้าหญิงเฟริยาล อภิเษกสมรสกับพระเจ้าไฟซาลแห่งอิรัก ซึ่งขณะนั้นทั้งสองพระองค์มีพระชันษาเพียง 2 ปี  หลายปีต่อมาพระราชบิดาได้ทรงประกาศหย่ากับพระราชินีฟารีดา พระมารดา และได้อภิเษกสมรสใหม่กับสมเด็จพระราชินีนาร์รีมาน และมีพระโอรสอีก 1 พระองค์ คือ พระเจ้าฟูอัดที่ 2 แห่งอียิปต์ จึงถือว่าเป็นพระอนุชาต่างพระมารดาของเจ้าหญิงอีกด้วย โดยพระเจ้าฟูอัดที่ 2 ทรงกล่าวถึงเจ้าหญิงว่าเปรียบเสมือนพระมารดาของพระองค์ แต่หลังเจ้าหญิงและพระมารดาสิ้นพระชนม์ พระองค์ก็เหมือนอยู่คนเดียวThe Lonely King Without a Throne

ต่อมาได้เกิดการปฏิวัติอียิปต์ ค.ศ. 1952 พระราชวงศ์จึงเสด็จลี้ภัยไปยังประเทศอิตาลี

 ชีวิตนอกอียิปต์ 
เจ้าหญิงเฟริยาลได้เสด็จลี้ภัยมาพร้อมกับพระราชบิดา และพระขนิษฐา ขณะประทับลี้ภัยพระองค์ได้รับการศึกษาภาษาต่างๆ แต่ก็ได้ทอดพระเนตรรายการโทรทัศน์ช่องภาษาอาหรับ  และได้ทำการศึกษาโดยส่วนพระองค์ที่โรงเรียนแกรนด์เวอร์เกอร์ฟินิชิง (Grand Verger Finishing School) เมืองลูทรี (Lutry) ประเทศสวิตเซอร์แลนด์ ต่อมาพระองค์ได้ศึกษาต่อในเมืองเจนีวา และทำงานเป็นครูผู้สอนที่เมืองโลซาน 

thumb|right|160px|เจ้าหญิงเฟริยาลในวัยเยาว์
 เสกสมรส 
ในปี ค.ศ. 1966 พระองค์ได้ทำการเสกสมรสกับนายฌ็อง-ปิแอร์ เปรร์ตอง ชาวสวิส โดยเสกสมรสที่เวสต์มินสเตอร์ กรุงลอนดอน สหราชอาณาจักร โดยสามีของพระองค์มีชื่อมุสลิมเป็น ซามีร์ เชรีฟ (Samir Cherif) ต่อมาเจ้าหญิงและสามีได้หย่าขาดจากกัน และไม่นานนายเปรร์ตองเสียชีวิตในปี ค.ศ. 1968 แต่เจ้าหญิงก็มิได้แต่งงานใหม่แต่อย่างใด ทั้งคู่มีธิดาด้วยกัน 1 คน คือ ยัสมิน เปรร์ตอง-ชาอ์รอวี (1968-)

พระธิดาในพระองค์คือ นางยัสมิน เปรร์ตอง ได้สมรสกับนายอาลี ชาอ์รอวี หลานของนางหุดา ชาอ์รอวี และมีบุตรด้วยกัน 1 คน คือ นายโอมัร อาเหม็ด

 สิ้นพระชนม์ 
เจ้าหญิงเฟริยาล ฟารุก แห่งอียิปต์ ได้ดำรงชีวิตอยู่อย่างเงียบๆ ในประเทศสวิตเซอร์แลนด์ ภายหลังเจ้าหญิงเฟาซียะห์แห่งอียิปต์ พระขนิษฐาได้ล้มป่วยลง พระองค์จึงให้การอภิบาลแก่พระขนิษฐา จนเจ้าหญิงเฟาซียะห์สิ้นพระชนม์ลงเสียก่อนในปี ค.ศ. 2005 อีก 4 ปีต่อมา เจ้าหญิงเฟริยาลก็สิ้นพระชนม์ลงเมื่อวันที่ 29 พฤศจิกายน ค.ศ. 2009 ในโรงพยาบาล นครเจนีวา ประเทศสวิตเซอร์แลนด์ ด้วยโรคมะเร็งลำไส้ หลังจากที่พระองค์ต่อสู้กับโรคนี้มาตั้งแต่ปี ค.ศ. 2002 สิริรวมพระชนมายุได้ 71 พรรษา โดยพระศพถูกฝังร่วมกับพระบิดา และพระขนิษฐา ณ สุสานหลวงกรุงไคโร ในมัสยิดอัลริฟาอี ประเทศอียิปต์

 พระราชตระกูล
# พลาสเตอร์อินโทนาโค
พลาสเตอร์อินโทนาโค  “อินโทนาโค” เป็นศัพท์ภาษาอิตาลีที่ใช้เรียกปูนปลาสเตอร์ที่ฉาบชั้นบางชั้นสุดท้ายก่อนที่จะลงมือเขียนจิตรกรรมฝาผนัง การเขียนภาพจะทำขณะที่ปูนยังอมความชื้นอยู่เพื่อที่จะให้สีซึมลงไปในตัวปูน ชั้นที่ฉาบก่อนหน้าเรียกว่า “arriccio” จะหยาบกว่าอินโทนาโคเล็กน้อยเพื่อให้อินโทนาโคเกาะตัวเมื่อฉาบทับ และชั้นนี้จะต้องแห้งก่อนที่จะฉาบอินโทนาโคได้ ซึ่งมักจะใช้เวลาสองสามวันก่อนที่จะฉาบอินโทนาโคทับได้Ugo Procacci, in Frescoes from Florence,pp. 15-25 1969, Arts Council, London, gives a full account of the process. คำว่าอินโทนาโคนอกจากจะใช้ดังว่าแล้วก็ยังมีความหมายกว้างๆ ถึงปูนฉาบปกติ หรือ การฉาบกำแพงหรือผนังโดยทั่วไปด้วย

ส่วนผสมของอินโทนาโคตามปกติแล้วจะประกอบด้วยทราย (ที่มีความละเอียดของเม็ดทรายน้อยกว่าสองมิลลิเมตร) และสารที่เป็นตัวเชื่อม

ประเภทของอินโทนาโค
อินโทนาโคแบ่งตามลักษณะของสารที่ใช้เป็นตัวเชื่อม:
 อินโทนาโคปูนขาว (Lime) คือส่วนผสมที่ใช้แต่ hydrated lime หรือ แคลเซียมไฮดร็อกไซด์เป็นส่วนผสมเท่านั้น
 อินโทนาโคปูนขาว/ซีเมนต์  คือส่วนผสมที่ตัวเชื่อมเป็นส่วนผสมระหว่าง  hydrated lime กับ ซีเมนต์พอร์ตแลนด์ที่ส่วนใหญ่จะเป็นปูนขาว
 อินโทนาโคซีเมนต์/ปูนขาว คือส่วนผสมที่ตัวเชื่อมเป็นส่วนผสมระหว่าง  hydrated lime กับ ซีเมนต์พอร์ตแลนด์ที่ส่วนใหญ่จะเป็นซีเมนต์พอร์ตแลนด์
 อินโทนาโคปูนปลาสเตอร์ คือส่วนผสมที่ตัวเชื่อมเป็นปูนปลาสเตอร์เท่านั้น

ทรายที่ใช้ทำอินโทนาโคอาจจะเป็นหินปูน หรือ ซิลิเคทที่มาจากธรรมชาติเช่นจากแม่น้ำหรือจากทรายที่นำมาปั่นให้เม็ดเล็กลง

ประเภทของสารที่ทำให้คงตัว
อินโทนาโคทำให้คงตัวได้โดยการใช้: 
 ปูนขาว
 ปูนปลาสเตอร์
 ปูนปลาสเตอร์ที่มีแคลเซียมซัลเฟต
 ซีเมนต์ที่มี Terracotta
# ท็อปอวอร์ด 2000
TOP AWARDS  2000 ครั้งที่ 1 ประจำปี 2543

สาขาโทรทัศน์
พิธีกรชายยอดเยี่ยม
 ไตรภพ ลิมปพัทธ์ จากรายการ ทไวไลท์โชว์ สถานีโทรทัศน์ไทยทีวีสีช่อง 3

เกมโชว์ยอดเยี่ยม
 เกมเศรษฐี สถานีโทรทัศน์ไทยทีวีสีช่อง 3

สาขาละครโทรทัศน์
ผู้เขียนบทโทรทัศน์ยอดเยี่ยม
 ยิ่งยศ ปัญญา (อาญารัก,สถานีโทรทัศน์ไทยทีวีสีช่อง 3)

ดาวรุ่งหญิงยอดเยี่ยม
 อารยา เอ ฮาร์เก็ต (ลูกไม้ไกลต้น,สถานีโทรทัศน์สีกองทัพบกช่อง 7)
 พิมมาดา บริรักษ์ศุภกร (เมืองมายา,สถานีโทรทัศน์กองทัพบกช่อง 5)

ดาราสมทบชายยอดเยี่ยม
 ปัญญา นิรันดร์กุล (เจ้าสัวน้อย,สถานีโทรทัศน์สีกองทัพบกช่อง 7)

ดาราสมทบหญิงยอดเยี่ยม
 จินตหรา สุขพัฒน์ (บ้านทรายทอง,สถานีโทรทัศน์ไทยทีวีสีช่อง 3)
 จริยา สรณะคม (อาญารัก,สถานีโทรทัศน์ไทยทีวีสีช่อง 3)
 นุสบา วานิชอังกูร (เมืองมายา,สถานีโทรทัศน์กองทัพบกช่อง 5)
 สุวัจนี ไชยมุสิก (บุญรอด,สถานีโทรทัศน์ไทยทีวีสีช่อง 3)
 วรนุช วงษ์สวรรค์ (รากนครา,สถานีโทรทัศน์กองทัพบกช่อง 7)

ผู้กำกับละครยอดเยี่ยม
 ฉลอง ภักดีวิจิตร (อังกอร์,สถานีโทรทัศน์สีกองทัพบกช่อง 7)

ละครยอดเยี่ยม
 อาญารัก สถานีโทรทัศน์ไทยทีวีสีช่อง 3
  	 
ดารานำชายยอดเยี่ยม
 ธีรภัทร์ สัจจกุล (พันท้ายนรสิงห์,สถานีโทรทัศน์สีกองทัพบกช่อง 7)

ดารานำหญิงยอดเยี่ยม
 บุษกร พรวรรณะศิริเวช (คนของแผ่นดิน ,สถานีโทรทัศน์กองทัพบกช่อง 3)
 สุวนันท์ คงยิ่ง (ลูกไม้ไกลต้น,สถานีโทรทัศน์สีกองทัพบกช่อง7)
 กมลชนก โกมลฐิติ (อาญารัก,สถานีโทรทัศน์ไทยทีวีสีช่อง 5)
 มาช่า วัฒนพานิช (หงส์เหนือมังกร,สถานีโทรทัศน์กองทัพบกช่อง 5)
 พัชราภา ไชยเชื้อ (รากนครา,สถานีโทรทัศน์กองทัพบกช่อง 7)

 สาขาศิลปิน 
นักร้องเดี่ยวยอดเยี่ยม
 นิโคล เทริโอ (บุษบาหน้าเป็น), แกรมมี่
 ธงไชย แมคอินไตย์ (ตู้เพลงสามัญประจำบ้าน) , แกรมมี่
 มีเรีย เบนเนเดดตี้ (Colorful), แกรมมี่
 ธนพร แวกประยูร (ปาน ธนพร), RS
 อัมรินทร์ นิติพน (นิราศร็อค), แกรมมี่
# ระบบระบายอากาศ
ระบบระบายอากาศ  คือการจัดระบบการถ่ายเทอากาศจากภายนอกอาคารเข้ามาภายในอาคาร ซึ่งไม่ควรจะสับสนกับคำว่า “ทางระบายอากาศ”  ที่ใช้ในอุปกรณ์เช่นเครื่องปั่นผ้าให้แห้ง หรือ เครื่องทำน้ำร้อน “ทางระบายอากาศ” นำอากาศที่เกิดจากการทำความร้อนที่จำเป็นต้องกำจัดที่อาจจะเป็นอันตรายต่อสุขภาพออกนอกอาคาร ส่วนการเคลื่อนย้ายของอากาศระหว่างอากาศภายในอาคารและไม่ใช่ภายนอกอาคารเรียกว่า “การขนถ่ายอากาศ” 

“การระบายอากาศ”  นิยามโดยสมาคมวิศวกรการทำความร้อน, การทำความเย็น และ การปรับอากาศแห่งสหรัฐอเมริกา หรือมาตรฐานASHRAE 62.1ANSI/ASHRAE Standard 62.1, Ventilation for Acceptable Indoor Air Quality, ASHRAE, Inc., Atlanta, GA, USA และ “คู่มือ ASHRAE”The ASHRAE Handbook, ASHRAE, Inc., Atlanta, GA, USA ว่าคือระบบการระบายอากาศที่ใช้สำหรับให้อากาศในระดับที่เป็นที่ยอมรับตามคุณภาพอากาศภายใน (Indoor air quality หรือ IAQ) 

เมื่อมีมนุษย์หรือสัตว์อยู่ภายในตัวอาคาร การระบายอากาศเป็นสิ่งที่จำเป็นที่จะต้องทำเพื่อกำจัดกลิ่นและลดปริมาณคาร์บอนไดออกไซด์ และ มลสารพิษที่มากับอากาศเช่นฝุ่น ควัน และ สารอินทรีย์ไอระเหย (Volatile organic compound หรือ VOC) การระบายอากาศมักจะหมุนเวียนโดยการใช้อุปกรณ์ที่อาจะทำความร้อน, ความเย็น, ทำความชื้น หรือ ดูดความชื้นไปด้วยในขณะเดียวกัน นอกจากนั้นการเคลื่อนไหวของอากาศเข้ามาภายในตัวอาคารอาจจะเกิดจาก “การรุกเข้ามา” จากอากาศภายนอกที่ไม่อยู่ในการควบคุม หรือการใช้ “ระบบการระบายอากาศตามธรรมชาติ” ระบบการกรองอากาศที่ก้าวหน้าเช่น “การฟอก”  ก็เป็นอีกวิธีหนึ่งที่ใช้ในการระบายอากาศโดยการทำความสะอาดอากาศที่เสียและส่งบางส่วนกลับไปหมุนเวียนภายในตัวอาคาร
# ท็อปอวอร์ด 2002
ท็อปอวอร์ด 2002 ครั้งที่ 3 ประจำปี 2545

เมื่อวันที่ 17 มกราคม 2546 ที่หอประชุมใหญ่ศูนย์วัฒนธรรมแห่งประเทศไทย ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธานงานประกาศผลรางวัล ท็อป อวอร์ด ประจำปี 2002 ซึ่งจัดโดยสวนดุสิตโพลร่วมกับนิตยสารทีวีพูล ทำการสำรวจเสียงโหวตของประชาชนจำนวน 20,000 คน

สาขารางวัลเพลง
นักร้องยอดเยี่ยม
ธงไชย แมคอินไตย์

นักร้องกลุ่มยอดเยี่ยม
2002 ราตรี
ซิลลี่ ฟูลส์
ดีทูบี
บางแก้ว
AC7

มิวสิกVDOยอดเยี่ยม
เพลง ขอเลวแค่นี้ ของ ปาน - ธนพร แวกประยูร

เพลงประกอบละครยอดเยี่ยม
เพลง บ่วงรัก ร้องโดย ศรัณยา ส่งเสริมสวัสดิ์ (บ่วงบรรจถรณ์,สถานีโทรทัศน์สีกองทัพบกช่อง 7)

สาขาโทรทัศน์
ผู้ประกาศข่าวชายยอดเยี่ยม
 พิษณุ นิลกลัด จาก สถานีโทรทัศน์สีกองทัพบกช่อง 7

ผู้ประกาศข่าวหญิงยอดเยี่ยม
 พรหมพร ยูวะเวส จาก สถานีโทรทัศน์ไทยทีวีสีช่อง 3

พิธีกรชายยอดเยี่ยม
 สัญญา คุณากร

พิธีกรหญิงยอดเยี่ยม
 แคทลียา แมคอินทอช จากรายการ สมาคมชมดาว สถานีโทรทัศน์ไทยทีวีสีช่อง 3

วาไรตี้-ทอล์คโชว์ยอดเยี่ยม
 สมาคมชมดาว จาก สถานีโทรทัศน์ไทยทีวีสีช่อง 3

เกมโชว์ยอดเยี่ยม
 แฟนพันธ์แท้ จาก สถานีโทรทัศน์กองทัพบกช่อง 5

สาขาละครโทรทัศน์
คนเขียนบทยอดเยี่ยม
คฑาหัสต์ บุษปะเกศ ละครเรื่อง จิตสังหาร (สถานีโทรทัศน์สีกองทัพบกช่อง 7)

ผู้กำกับละครยอดเยี่ยม
 วีระชัย รุ่งเรือง ละครเรื่อง จิตสังหาร (สถานีโทรทัศน์สีกองทัพบกช่อง 7)สุพล วิเชียรฉาย ละครเรื่อง นิราศสองภพ (สถานีวิทยุโทรทัศน์ไทยทีวีสีช่อง 3)ดาราดาวรุ่งชายยอดเยี่ยม
 พุฒิชัย อมาตยกุล ละครเรื่อง ปลายเทียน (สถานีวิทยุโทรทัศน์ไทยทีวีสีช่อง 3)ดาราดาวรุ่งหญิงยอดเยี่ยม
 บงกช คงมาลัย ละครเรื่อง นิราศสองภพ (สถานีวิทยุโทรทัศน์ไทยทีวีสีช่อง 3)ดาราสมทบชายยอดเยี่ยม
 สราวุฒิ มาตรทอง ละครเรื่อง สะใภ้จ้าว (สถานีวิทยุโทรทัศน์ไทยทีวีสีช่อง 3) อัมรินทร์ สิมะโรจน์ ละครเรื่อง จิตสังหาร (สถานีโทรทัศน์สีกองทัพบกช่อง 7)

ดาราสมทบหญิงยอดเยี่ยม
 จีรนันท์ มะโนแจ่ม ละครเรื่อง  บ่วงบรรจถรณ์ (สถานีโทรทัศน์สีกองทัพบกช่อง 7) มยุริญ ผ่องผุดพันธ์ ละครเรื่อง คนละโลก (สถานีโทรทัศน์สีกองทัพบกช่อง 7)

ละครสร้างสรรค์ยอดเยี่ยมน้ำพุ (สถานีโทรทัศน์สีกองทัพบกช่อง 7)ละครยอดเยี่ยม
 จิตสังหาร (สถานีโทรทัศน์สีกองทัพบกช่อง 7)ลูกผู้ชายหัวใจเพชร (สถานีโทรทัศน์สีกองทัพบกช่อง 7)ดารานำชายยอดเยี่ยม
จุลจักร จักรพงษ์ ละครเรื่อง ลูกผู้ชายหัวใจเพชร (สถานีโทรทัศน์สีกองทัพบกช่อง 7)
 เจษฎาภรณ์ ผลดี ละครเรื่อง ร้อยเล่ห์เสน่ห์ร้าย (สถานีโทรทัศน์กองทัพบกช่อง 5)ณัฐวุฒิ สกิดใจ ละครเรื่อง จิตสังหาร (สถานีโทรทัศน์สีกองทัพบกช่อง 7)
รวิชญ์ เทิดวงศ์ ละครเรื่อง นิราศสองภพ (สถานีวิทยุโทรทัศน์ไทยทีวีสีช่อง 3)
ศรราม เทพพิทักษ์ ละครเรื่อง ผู้กองยอดรัก (สถานีวิทยุโทรทัศน์ไทยทีวีสีช่อง 3)

ดารานำหญิงยอดเยี่ยม
แคทรียา แมคอินทอช ละครเรื่อง ตกกระไดหัวใจพลอยโจน (สถานีวิทยุโทรทัศน์ไทยทีวีสีช่อง 3)
 พิยดา อัครเศรณี ละครเรื่อง ร้อยเล่ห์เสน่ห์ร้าย (สถานีโทรทัศน์กองทัพบกช่อง 5)'''
พัชราภา ไชยเชื้อ ละครเรื่อง จิตสังหาร (สถานีโทรทัศน์สีกองทัพบกช่อง 7)
มาช่า วัฒนพานิช ละครเรื่อง บ่วงบรรจถรณ์ (สถานีโทรทัศน์สีกองทัพบกช่อง 7)
แอน ทองประสม ละครเรื่อง เสื้อสีฝุ่น (สถานีวิทยุโทรทัศน์ไทยทีวีสีช่อง 3)
# ศูนย์กีฬาทางน้ำแห่งลอนดอน
ศูนย์กีฬาทางน้ำ  เป็นสถานที่ใช้แข่งขันกีฬาว่ายน้ำ กีฬากระโดดน้ำ ระบำใต้น้ำ โปโลน้ำ ในมหกรรมกีฬาโอลิมปิกฤดูร้อน 2012 เป็นสนามที่สร้างขึ้นใหม่ ตั้งอยู่ทางตะวันออกเฉียงใต้ของอุทยานโอลิมปิกลอนดอน ตั้งอยู่ข้างกับสนามกีฬาโอลิมปิก (ลอนดอน) มีความจุของผู้ชมสำหรับว่ายน้ำและกระโดดน้ำ 17,500 ที่นั่ง และสำหรับโปโลน้ำ 5,000 ที่นั่ง

 แหล่งข้อมูลอื่น 

 London 2012 Olympics profile